  Анжелика Тихонова корреспондент 6-тӥ инвожое Ижкарысь М. Горький нимо гужем садын нылпиослэн но быдэ вуымтэослэн йӧскалык театр коллективъёссылэн «Театр но нылпиос» («Театр и дети») огъяросси фестивальзы йылпумъяськиз. Со сярысь Калык творчествоя элькун юртлэн пресс-службаез ивортӥз. Пиналъёсты ӟечкыланы Удмуртиысь лулчеберетъя министр Владимир Соловьёв вуылӥз. Фестивальлэсь гран-призэ Татарстанысь Набережные Челны карысь эктонъя «Экспромт» нылпи школаысь театр студилы сётӥзы. Пиналъёс бигер кылубурчилэн Габдулла Тукайлэн произведениосызъя «Коза, баран и другие» спектакльзэс возьматӥзы Лауреатлэн дипломеныз Оренбугрысь «Удача» нылпи театрез («Маленькие герои большой войны» спектакльзы понна), Ижкарысь «Дай пять!» нылпи театр-студиез но калык инструментъёсын шудонъя «Забава» ансамблез («Чук и Гек» спектакльзы понна) пусйизы. I степенё дипломъёс Башкортостанысь «РостОК» образцовой нылпи театр но Карачаево-Черкесиысь «Волна» театр басьтӥзы. II степенё дипломантъёс Удмуртиысь Сарапул ёросысь «Спектр» лулчеберетъя центрысь «Провинция» образцовой театр-студия но Сьӧлта ёросысь культура юртысь «Калейдоскоп» образцовой театр коллектив луизы. III степенё дипломъёс Пичи Пурга ёросысь Брангуртысь «Кузьыликар» образцовой нылпи театр коллектив но Сарапулысь «Заря» лулчеберетъя юртысь «Пластилин» образцовой театр-студия басьтӥзы. Куд-ог коллективъёслы нимысьтыз дипломъёс сётӥзы. Вормисьёслэн быдэсак лыдметэнызы  тодматскыны луэ. Тодэ вайытом, ужрадэ Удмуртиысь сизьым коллективъёс пыриськизы.  Тегъёс: Лулчеберет Ижкар Театр нылпиос Удмуртия Россия  